ગાંધીનગરઃ મુખ્યપ્રધાન આનંદીબહેન પટેલના રાજીનામા બાદ નવા સીએમ તરીકે કોણ તે અંગે લાંબા સમયથી વિવિધ રાજકિય અટકળો ચાલી રહી હતી. જો કે નીતિન પટેલનું નામ લગભગ નિશ્ચિત માનવામાં આવી રહ્યું હતું. વિજય રૂપાણી અગાઉથી જ મુખ્યમંત્રીની રેસમાંથી બહાર હોવાનું જણાવી ચુક્યા હતા. જો કે અચાનક જ હાઇકમાન્ડ અને ધારાસભ્યોની બેઠક બાદ વિજય રૂપાણીનું નામ જાહેર થતા તમામ રાજકીય ગલિયારાઓમાં આશ્ચર્ય ફેલાયું હતું.